แรงซื้อกลับหนุน SET พลิกปิดพุ่ง 13 จุด แนะจับตาบจ.ประกาศงบ-กนง.ประชุมสัปดาห์หน้า
แรงซื้อกลับหนุน SET พลิกปิดพุ่ง 13 จุด แนะจับตาบจ.ประกาศงบ-กนง.ประชุมสัปดาห์หน้า โดยดัชนีปิดตลาดวันนี้ ที่ระดับ 1,328.53 จุด บวก 12.79 จุด หรือ 0.97% มูลค่าการซื้อขาย 6.13 หมื่นล้านบาท
31 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,328.53 จุด บวก 12.79 จุด หรือ 0.97% มูลค่าการซื้อขาย 6.13 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ค่อนข้างผันผวน โดยดัชนีฯปรับตัวลงมาใกล้ระดับ 1,300 จุด ซึ่งเป็นแนวรับสำคัญ และสามารถสะสมหุ้นพื้นฐานได้ ทำให้ดัชนีฯรีบาวด์ขึ้นทางเทคนิคหลังเมื่อวานนี้ปรับตัวลงไปแรง ขณะที่ภาพรวมตลาดฯก็ยังไม่มีปัจจัยบวกชัดเจน
ขณะที่ตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนลบ ขณะที่ตลาดในยุโรปเทรดบ่ายนี้ปรับตัวขึ้นราว 0.5-1% ส่วนดาวโจนส์ฟิวเจอร์สบวกได้เล็กน้อย หลังผลิตภัณฑ์มวลรวมภายในประเทศ (GDP) ทั้งยูโรโซนออกมาใกล้เคียงคาด อย่างไรก็ดีให้ติดตามความคืบหน้ามาตรการกระตุ้นเศรษฐกิจของสหรัฐฯ เนื่องจากมาตรการช่วยเหลือคนว่างงาน 600 เหรียญฯ/สัปดาห์ จะหมดอายุในวันนี้ ซึ่งก็ต้องรอดูว่าจะมีอะไรที่คืบหน้าหรือไม่ และสัปดาห์หน้าก็ให้ติดตามตัวเลขเศรษฐกิจของทั่วโลก, การประชุมคณะกรรมการนโยบายการเงิน (กนง.) รวมถึงติดตามการทอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในสัปดาห์หน้า นายวีระวัฒน์ กล่าว่า ตลาดฯคงจะแกว่งไซด์เวย์ โดยมีแนวรับ 1,300 จุด ส่วนแนวต้าน 1,330-1,340 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT    มูลค่าการซื้อขาย  2,899.22 ล้านบาท  ปิดที่  39.00 บาท  เพิ่มขึ้น  1.00 บาท
AOT    มูลค่าการซื้อขาย  2,404.43 ล้านบาท  ปิดที่  51.50 บาท  ลดลง   0.75 บาท
KBANK  มูลค่าการซื้อขาย  2,315.20 ล้านบาท  ปิดที่  81.00 บาท  ลดลง   1.50 บาท
GULF   มูลค่าการซื้อขาย  2,025.52 ล้านบาท  ปิดที่  33.75 บาท  เพิ่มขึ้น  0.25 บาท
IVL    มูลค่าการซื้อขาย  1,684.98 ล้านบาท  ปิดที่  25.00 บาท  เพิ่มขึ้น  1.50 บาท
ตลาดหุ้นเอเชีย
